**1968. aasta teeliikluse konventsiooni artikli 8 ja artikli 39 muudatused**

**Artikli 8 muudatus**

Artiklile 8 lisatakse uus lõige (st lõige 5*bis*). Lõige 5*bis* sõnastatakse järgmiselt.

5*bis*. Sõidukisüsteemid, mis mõjutavad sõidukite juhtimisviisi, loetakse vastavaks käesoleva artikli lõikega 5 ja artikli 13 lõikega 1, kui need vastavad ehitus-, paigaldus- ja kasutustingimustele rahvusvaheliste õigusnormide kohaselt, millega reguleeritakse ratassõidukeid, nende seadmeid ja osi, mida saab ratassõidukitele paigaldada ja/või nendel kasutada.\*

Sõidukisüsteemid, mis mõjutavad sõidukite juhtimisviisi ja mis ei vasta eespool nimetatud ehitus-, paigaldus- ja kasutustingimustele, loetakse käesoleva artikli lõikele 5 ja artikli 13 lõikele 1 vastavaks, kui juht saab nimetatud süsteeme ise juhtida või need välja lülitada.

**Artikli 39 muudatus**

Artikli 39 lõige 1 on praegu sõnastatud järgmiselt.

1. Rahvusvahelises liikluses osalev mootorsõiduk, haagis ja autorong peab vastama konventsiooni lisa 5 tingimustele. Ühtlasi peab see olema töökorras.

Artikli 39 lõikesse 1 lisatakse järgmine tekst.

Kui sõidukid on varustatud süsteemide, osade ja seadmetega, mis on kooskõlas konventsiooni artikli 8 lõikes 5*bis* osutatud rahvusvaheliste õigusaktide tehniliste sätete kohaste ehitus-, paigaldus- ja kasutustingimustega, loetakse need lisaga 5 kooskõlas olevaks.

 **Selle tulemusena sõnastatakse muudetud artikli 30 lõige 1 järgmiselt.**

1. Rahvusvahelises liikluses osalev mootorsõiduk, haagis ja autorong peab vastama konventsiooni lisa 5 tingimustele. Ühtlasi peab see olema töökorras. Kui sõidukid on varustatud süsteemide, osade ja seadmetega, mis on kooskõlas konventsiooni artikli 8 lõikes 5*bis* osutatud rahvusvaheliste õigusaktide tehniliste sätete kohaste ehitus-, paigaldus- ja kasutustingimustega, loetakse need lisaga 5 kooskõlas olevaks.

 \* ÜRO eeskirjad, mis on lisatud „Kokkuleppele, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist“, koostatud 20. märtsil 1958 Genfis.

 25. juunil 1998 Genfis koostatud „Kokkuleppe, milles käsitletakse ratassõidukitele ning nendele paigaldatavatel ja/või nendel kasutatavatele seadmetele ja osadele üldiste tehniliste normide kehtestamist“ raames välja töötatud ÜRO üldised tehnilised normid.